Diskuschoon:Sass’sche Schrievwies - Wikipedia

# Diskuschoon:Sass’sche Schrievwies

### Vun Wikipedia

## [Ännern] Akzeptanz

In den Artikel steht, dat dee nedderdüütschen Schriftstellers un so wieder Sass sien Schriefwies ünnerstütt harren. To ierst einmal bün ick so'n bäten verbiestert oewer dat nedderderdüütsche. Ji meinen dor nu plattdüütsch, oder wat sall dat heiten? In Nedderdüütsch steht, dat sünd dee "westgermaansche[n] Spraken (de anglofreeschen Spraken utnahmen), de den tweten germaanschen Luudwannel nich mitmaakt hebbt". Dat heit, dat ook dee Mundort-Schriewers in dee Nedderlanden seggt hemm: "Jo, dat maken wi!" Dat glööf ick ja nu nich. Ick würd also woll vörslahn, dat wi dor plattdüütsch bruken (oder wi möten extra noch schrieben, dat wie Nedderdüütsch in engeren Sinn meinen dauhn - is oewer bannig ümständlich, oder nich?). Ick heff dat nu oewer nich utbätert, weil ick nich weit, wo dat nu bäter is. Wat nu dee Satz sülben is, ick glööf, dat is doch nich so. Nich all dee Schriftstellers, Wissenschaftler un so wieder hemm seggt: "Is gaud, maken wi nu so." So as ick dat weit, hemm dee Mäkelborger dat graad aflähnt (woll ook ut politische Gründe, wier ja DDR dormals), dee Räägeln to ünnerstütten. Giff't ja hüüt noch kein Konsens. Ick würd also den Satz viellicht 'n bäten genauer formulieren (leider weit ick nu von dee Ümstänn von dormals nich sovääl). Süss künn'n sick ja fragen, worüm dat manchmal hüüt so'n Striet üm dee Räägeln gifft.

  Dor steiht jo nich, dat se all em ünnerstütten deen. Blot de, de bi de 9. Dagfohrt dorbi weren. Un disse Dagfohrt harr nu den Naam so (9. Tagung der niederdeutschen Schriftsteller...). --::Slomox:: >< 14:33, 8. Apr 2007 (CEST)

Aha, danke vör denn Henwies. Bloß wier dat denn nich bäter, dat mit Anführungsteiken to verseihn, denn kann'n dat lichter seihn. Ick heff nämlich würklich dacht, dat dor nu bienah all Schriftstellers dorvör west sünd. Viellicht koenen wie dat jichtens bäten düüdlicher maken? Dee nie'e Sass schrifft dor t. B. tau: "Regeln für die plattdeutsche Rechtschreibung vereinbart im Jahr 1956 in Hamburg auf Veranlassung und unter Mitwirkung der Fehrs-Gilde zwischen Vertretern aus Schleswig-Holstein, Hamburg und Oldenburg und aktualisiert von der Fehrs-Gilde im Jahr 2002." Also, dat geht mi nu nich dorüm, wovääl Lüüd denn Sass nu bruken dauhn, dat is ja tähmlich egal (ick heff dat also nich schräben, üm hier den Sass antogriepen oder süss wat, wenn dat ein dinken deht), sonnern bloß, dat dat bäten genauer dor in steiht. Ick lat dor oewer dee Finger von, weil ick mi mit denn Sass nich so gaut utkennen dauh, un wat Verkiehrtes will ick dor ook nich rinneschrieben. --IP-Los 22:19, 18. Apr 2007 (CEST)

Vun „http://nds.wikipedia.org../../../s/a/s/Diskuschoon%7ESass%E2%80%99sche_Schrievwies_f343.html“

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken